อีกแล้ว! PTT-BCP ปรับขึ้นราคาน้ำมันทุกชนิด 60 สต./ลิตร เว้น E85 ขึ้น 40 สต. มีผลพรุ่งนี้
อีกแล้ว! PTT-BCP ปรับขึ้นราคาน้ำมันทุกชนิด 60 สต./ลิตร เว้น E85 ขึ้น 40 สต. มีผลพรุ่งนี้(14 ธ.ค.)
13 ธ.ค. 2559

บริษัทปตท. จำกัด (มหาชน) หรือ PTT และบริษัทบางจากปิโตรเลียม จำกัด (มหาชน) หรือ BCP เปิดเผยว่า ปรับขึ้นราคาขายปลีกน้ำมันทุกชนิด 60 สตางค์/ลิตร ยกเว้น E85 ปรับขึ้น 40 สตางค์/ลิตร มีผลตั้งแต่วันพรุ่งนี้ (14 ธ.ค.)
ทั้งนี้ ส่งผลให้ราคาขายปลีกน้ำมันหน้าสถานีบริการน้ำมัน ปตท.และบางจากฯ ในเขตกรุงเทพฯและปริมณฑล ซึ่งไม่รวมภาษีท้องที่ ในวันพรุ่งนี้ เป็นดังนี้ เบนซิน ออกเทน 95 ของ ปตท.อยู่ที่ 34.46 บาท/ลิตร, แก๊สโซฮอล์ 95 อยู่ที่ 27.35 บาท/ลิตร, แก๊สโซฮอล์ 91 อยู่ที่ 27.08 บาท/ลิตร, E20 อยู่ที่ 24.84 บาท/ลิตร ขณะที่ E85 อยู่ที่ 19.89 บาท/ลิตร และดีเซล อยู่ที่ 26.09 บาท/ลิตร